CELEX: 62014CA0589
Language: el
Date: 2015-10-29 00:00:00
Title: Υπόθεση C-589/14: Απόφαση του Δικαστηρίου (έκτο τμήμα) της 29ης Οκτωβρίου 2015 — Ευρωπαϊκή Επιτροπή κατά Βασιλείου του Βελγίου (Παράβαση κράτους μέλους — Ελεύθερη παροχή υπηρεσιών — Ελεύθερη κυκλοφορία των κεφαλαίων — Τόκοι απαιτήσεων για τις οποίες δεν έχει εκδοθεί τίτλος — Φόρος κινητών αξιών — Εταιρίες επενδύσεων που εδρεύουν στο Βέλγιο και εισπράττουν τέτοιους τόκους — Εταιρίες επενδύσεων που εισπράττουν τέτοιους τόκους και εδρεύουν σε άλλο κράτος μέλος ή σε τρίτο κράτος που μετέχει στη Συμφωνία ΕΟΧ — Διαφορετική μεταχείριση — Βάρος αποδείξεως — Τόκοι απαιτήσεων για τις οποίες έχει εκδοθεί βελγικός τίτλος — Φορολόγηση των τόκων αυτών στην περίπτωση που οι τίτλοι είναι καταχωρισμένοι σε λογαριασμό ή κατατεθειμένοι προς φύλαξη σε πιστωτικό ίδρυμα που εδρεύει σε άλλο κράτος μέλος ή σε τρίτο κράτος που μετέχει στη Συμφωνία ΕΟΧ — Απαλλαγή από τον φόρο στην περίπτωση που οι τίτλοι είναι καταχωρισμένοι σε λογαριασμό ή κατατεθειμένοι προς φύλαξη σε πιστωτικό ίδρυμα που εδρεύει στο Βέλγιο)

21.12.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 429/6
            
         Απόφαση του Δικαστηρίου (έκτο τμήμα) της 29ης Οκτωβρίου 2015 — Ευρωπαϊκή Επιτροπή κατά Βασιλείου του Βελγίου
   (Υπόθεση C-589/14) (1)
   
   ((Παράβαση κράτους μέλους - Ελεύθερη παροχή υπηρεσιών - Ελεύθερη κυκλοφορία των κεφαλαίων - Τόκοι απαιτήσεων για τις οποίες δεν έχει εκδοθεί τίτλος - Φόρος κινητών αξιών - Εταιρίες επενδύσεων που εδρεύουν στο Βέλγιο και εισπράττουν τέτοιους τόκους - Εταιρίες επενδύσεων που εισπράττουν τέτοιους τόκους και εδρεύουν σε άλλο κράτος μέλος ή σε τρίτο κράτος που μετέχει στη Συμφωνία ΕΟΧ - Διαφορετική μεταχείριση - Βάρος αποδείξεως - Τόκοι απαιτήσεων για τις οποίες έχει εκδοθεί βελγικός τίτλος - Φορολόγηση των τόκων αυτών στην περίπτωση που οι τίτλοι είναι καταχωρισμένοι σε λογαριασμό ή κατατεθειμένοι προς φύλαξη σε πιστωτικό ίδρυμα που εδρεύει σε άλλο κράτος μέλος ή σε τρίτο κράτος που μετέχει στη Συμφωνία ΕΟΧ - Απαλλαγή από τον φόρο στην περίπτωση που οι τίτλοι είναι καταχωρισμένοι σε λογαριασμό ή κατατεθειμένοι προς φύλαξη σε πιστωτικό ίδρυμα που εδρεύει στο Βέλγιο))
   (2015/C 429/08)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: J.-F. Brakeland και W. Roels)
   
      Καθού: Βασίλειο του Βελγίου (εκπρόσωποι: J.-C. Halleux και M. Jacobs)
   
      Διατακτικό
   
   Το Δικαστήριο αποφασίζει:
   
               1)
            
            
               Το Βασίλειο του Βελγίου, διατηρώντας σε ισχύ διατάξεις που προβλέπουν ότι οι τόκοι απαιτήσεων για τις οποίες έχουν εκδοθεί βελγικοί τίτλοι υπόκεινται σε παρακράτηση φόρου κινητών αξιών στην περίπτωση που οι τίτλοι αυτοί είναι καταχωρισμένοι σε λογαριασμό ή κατατεθειμένοι προς φύλαξη σε πιστωτικό ίδρυμα που εδρεύει σε άλλο, πλην του Βελγίου, κράτος μέλος της Ευρωπαϊκής Ένωσης ή σε τρίτο κράτος που μετέχει στη Συμφωνία για τον Ευρωπαϊκό Οικονομικό Χώρο, της 2ας Μαΐου 1992, ενώ οι τόκοι αυτοί απαλλάσσονται από τον φόρο κινητών αξιών όταν οι εν λόγω τίτλοι είναι καταχωρισμένοι σε λογαριασμό ή κατατεθειμένοι προς φύλαξη σε πιστωτικό ίδρυμα που εδρεύει στο Βέλγιο, παρέβη τις υποχρεώσεις που υπέχει από τα άρθρα 56 ΣΛΕΕ και 36 της Συμφωνίας για τον Ευρωπαϊκό Οικονομικό Χώρο.
            
         
               2)
            
            
               Απορρίπτει την προσφυγή κατά τα λοιπά.
            
         
               3)
            
            
               Η Ευρωπαϊκή Επιτροπή και το Βασίλειο του Βελγίου φέρουν τα δικαστικά έξοδά τους.
            
         
      (1)  EE C 73 της 2.3.2015.